Case ID: 1109322
Sentence 1: Bakı Apellyasiya Məhkəməsinin Cinayət Kollegiyasının xx xxx 2019-cu il tarixli qərarından Məhkum kassasiya şikayəti verərək, apellyasiya məhkəməsinin qərarını ləğv etməklə barəsində ədalətli qərar qəbul edilməsini xahiş etmişdir.İŞİN HALLARİ: Bakı Ağır Cinayətlər Məhkəməsinin xx xxxxxx 2018-ci tarixli hökmü ilə Məhkum təqsirli bilinib məhkum edilmişdir, ona görə ki, o, xx xxxx 2018-ci il tarixdə saat təxminən saat 23 radələrində Bakı şəhəri, ünvan 2-də yerləşən binanın həyətində yerləşən mühafizəçi köşkündə birlikdə əyləşib yemək yeyib spirtli içki qəbul etdiyi Zərərçəkmiş şəxs sərxoş vəziyyətdə qeyri-etik sözlərlə danışdığı üçün ondan mədəni olmasını tələb etmiş, sonuncu isə təkrarən nalayiq söyüş ifadəsi işlətdiyi üçün bunu bəhanə edərək, xuliqanlıq niyyəti ilə özünün şəxsiyyətini sonuncunun şəxsiyyətinin fövqündə qoyub, həmin yerdə olan şüşə butulka ilə Zərərçəkmiş şəxs baş nahiyəsinə dörd dəfə qəsdən vurub, sol təpəgicgah nahiyəsinin əzilmiş yarası ilə nəticələnən sağlamlığın qısa müddətə pozulmasına səbəb olan sağlamlığa yüngül zərər vurmaya aid sol saidin yuxarı 1/3-nin arxa səthinin sıyrığı ilə nəticələnən, sağlamlığa zərər vurmayan bədən xəsarəti və şüşə butulkanın dəfələrlə endirilmiş zərbələr nəticəsində sınaraq sonuncunun sol qulaq seyvanının yuxarı və orta 1/3-nin toxuma defekti ilə müşayiət olunan hissəvi travmatik amputasiyası ilə nəticələnən, dərəcəsinə görə sağlamlığın qısa müddətə pozulmasına səbəb olan sağlamlığa yüngül zərər vurmaya aid, lakin xəsarətin sifət nahiyəsində yerləşərək silinməz hesab olunan, sifətdə asimmetriyaya səbəb olmuş, geridönməz, aradan qaldırılması üçün kosmetik cərrahi müdaxiləyə ehtiyacı olan sifətin silinməz dərəcədə eybəcərləşməsində ifadə olunan ağır zərər vurmuşdur.